CELEX: 62022TN0065
Language: bg
Date: 2022-02-02 00:00:00
Title: Дело T-65/22: Жалба, подадена на 2 февруари 2022 г. — PS/ЕИБ

21.3.2022   
            
            
               BG
            
            
               Официален вестник на Европейския съюз
            
            
               C 128/31
            
         
      Жалба, подадена на 2 февруари 2022 г. — PS/ЕИБ
      (Дело T-65/22)
      (2022/C 128/44)
      Език на производството: френски
      
         Страни
      
      
         Жалбоподател: PS (представител: S. Orlandi, avocat)
      
         Ответник: Европейска инвестиционна банка (ЕИБ)
      
         Искания
      
      Жалбоподателят моли Общия съд:
      
                  —
               
               
                  Да отмени решението от 12 юли 2021 г., с което искането на жалбоподателя, подадено на 21 май 2021 г., е отхвърлено,
               
            
                  —
               
               
                  да осъди Европейската инвестиционна банка да заплати на жалбоподателя обезщетението, посочено в член 11 от застрахователната полица AXA за пълна инвалидност в максимален размер, както и надбавката, посочена в член 9.1.13 от административните разпоредби, освен сумата от 24 000 € за претърпяна неимуществена вреда,
               
            
                  —
               
               
                  да осъди Европейската инвестиционна банка да заплати съдебните разноски.
               
            
         Основания и основни доводи
      
      В подкрепа на жалбата си срещу решението на ЕИБ от 12 юли 2021 г., с което се отхвърля искането за обезщетение на жалбоподателя от 21 май 2021 г., жалбоподателят изтъква две основания.
      
                  1.
               
               
                  Първо основание: нарушение на основното право на ефективно социално осигуряване на работниците и служителите по смисъла на член 31, параграф 1 и член 34, параграф 1 от Хартата на основните права на Европейския съюз, както и на член 12 от Европейската социална харта.
               
            
                  2.
               
               
                  Второ основание: нарушение на правото на добра администрация, правото делата да бъдат разглеждани в разумен срок и неспазване на задължението за полагане на дължимата грижа от ЕИБ.